**บทที่ ๑**

**บทนำ**

**ความเป็นมาและความสำคัญในการจัดทำแผนยุทธศาสตร์การพัฒนาท้องถิ่น**

ตามพระราชบัญญัติกำหนดแผนและขั้นตอนการกระจายอำนาจให้แก่องค์กรปกครองส่วนท้องถิ่น พ.ศ.๒๕๔๒ มาตรา ๑๖ บัญญัติให้องค์การบริหารส่วนตำบลมีหน้าที่ในการจัดทำแผนพัฒนาท้องถิ่นของตนเอง และระเบียบกระทรวงมหาดไทยว่าด้วยการจัดทำแผนพัฒนาขององค์กรปกครองส่วนท้องถิ่น พ.ศ. ๒๕๔๘ กำหนดให้องค์กรปกครองส่วนท้องถิ่นจัดทำแผนยุทธศาสตร์การพัฒนา ซึ่งหมายความว่า แผนพัฒนาเศรษฐกิจและสังคมขององค์กรปกครองส่วนท้องถิ่นที่กำหนดยุทธศาสตร์และแนวทางการพัฒนาขององค์กรปกครองส่วนท้องถิ่น ซึ่งแสดงวิสัยทัศน์ พันธกิจ และจุดมุ่งหมายเพื่อการพัฒนาในอนาคตโดยสอดคล้องกับแผนพัฒนาเศรษฐกิจและสังคมแห่งชาติ แผนการบริหารราชการแผ่นดิน แผนยุทธศาสตร์การพัฒนา จังหวัด อำเภอ นโยบายของผู้บริหารท้องถิ่นที่แถลงต่อสภาท้องถิ่น และแผนชุมชนดังนั้น องค์การบริหารส่วนตำบลเขาโรจึงได้จัดทำแผนยุทธศาสตร์การพัฒนาให้เป็นไปตามที่กฎหมายกำหนด

การวางแผนเป็นกระบวนการมองไปข้างหน้าและกำหนดการใช้ทรัพยากรขององค์กร โดยกำหนดกิจกรรมต่าง ๆ ไว้ล่วงหน้า ให้บรรลุตามภารกิจ วัตถุประสงค์ นโยบาย เป้าหมาย ขององค์กร ซึ่งเกี่ยวข้องกับชีวิตความเป็นอยู่ที่ดีของประชาชนในท้องถิ่น การที่องค์การบริหารส่วนตำบลเขาโรจะพัฒนาไปในทิศทางใดจำเป็นต้องมีการกำหนดวิสัยทัศน์และยุทธศาสตร์เพื่อแปลงสู่การปฏิบัติ แผนยุทธศาสตร์การพัฒนาองค์การบริหารส่วนตำบลเขาโร
(พ.ศ.๒๕๖๐-๒๕๖๔) มีลักษณะเป็นแผนยุทธศาสตร์ระยะ ๕ ปี ซึ่งอาศัยกระบวนการในการวิเคราะห์สถานการณ์และสภาพแวดล้อมเพื่อให้ทราบถึงจุดเด่น จุดด้อย อุปสรรค และโอกาสจากแผนยุทธศาสตร์การพัฒนาตำบล เพื่อนำมากำหนดทิศทางในการพัฒนาโดยการกำหนดวิสัยทัศน์ พันธกิจ วัตถุประสงค์ เป้าหมายและยุทธศาสตร์ในการพัฒนา เพื่อให้การบริหารการจัดสรรทรัพยากรขององค์การบริหารส่วนตำบลเขาโรซึ่งมีอยู่อย่างจำกัด เป็นไปอย่างมีประสิทธิภาพ ประสิทธิผล มีความยืดหยุ่นและสอดคล้องกับสถานการณ์ และสภาพแวดล้อมทั้งภายในและภายนอกที่เปลี่ยนแปลงไปอย่างรวดเร็ว

แผนยุทธศาสตร์การพัฒนาขององค์การบริหารส่วนตำบลเขาโรได้จัดทำขึ้นโดยอาศัยหลักการและกรอบแนวทางที่สำคัญ ดังนี้

๑. นโยบายของนายกองค์การบริหารส่วนตำบลเขาโรที่ได้แถลงต่อสภาองค์การบริหารส่วนตำบลเขาโรเมื่อวันที่ ๖ ธันวาคม ๒๕๕5

๒. กรอบนโยบายและทิศทางการพัฒนาขององค์กรปกครองส่วนท้องถิ่น ซึ่งคณะกรรมการประสานแผนพัฒนาท้องถิ่นจังหวัดนครศรีธรรมราช กำหนดไว้และสอดคล้องกับแนวทางการพัฒนาตามแผนพัฒนาเศรษฐกิจและสังคมแห่งชาติฉบับที่ ๑1 แผนยุทธศาสตร์การพัฒนาจังหวัด แผนอำเภอ แผนชุมชน

๓. ปัญหาความต้องการที่สำคัญจากประชาคมตำบลเขาโร

องค์ประกอบในการจัดทำแผนยุทธศาสตร์ จะประกอบไปด้วย ลักษณะของแผนยุทธศาสตร์ วัตถุประสงค์ของการจัดทำแผนยุทธศาสตร์การพัฒนา ขั้นตอนในการจัดทำแผนยุทธศาสตร์การพัฒนา และประโยชน์ของการจัดทำแผนยุทธศาสตร์การพัฒนาโดยเสนอตามรายหัวข้อดังนี้

**๑.1 ลักษณะของแผนยุทธศาสตร์การพัฒนา**

แผนยุทธศาสตร์การพัฒนา เป็นแผนพัฒนาเศรษฐกิจและสังคมขององค์กรปกครองส่วนท้องถิ่นที่กำหนดยุทธศาสตร์และแนวทางการพัฒนาองค์กรปกครองส่วนท้องถิ่น ซึ่งแสดงถึงวิสัยทัศน์พันธกิจ จุดมุ่งหมายเพื่อการพัฒนาในอนาคต โดยสอดคล้องกันแผนพัฒนาเศรษฐกิจและสังคมแห่งชาติ แผนการบริหารราชการแผ่นดิน ยุทธศาสตร์การพัฒนาจังหวัด อำเภอ และแผนชุมชนการวางแผนยุทธศาสตร์การพัฒนามีความสำคัญต่อองค์กรปกครองส่วนท้องถิ่นเป็นอย่างยิ่งทั้งนี้เนื่องจากแผนยุทธศาสตร์การพัฒนาเป็นแผนพัฒนาที่มุ่งไปสู่สภาพการณ์ที่ต้องการให้เกิดขึ้นในอนาคต เป็นกรอบในการกำหนดทิศทางการพัฒนาขององค์กรปกครองส่วนท้องถิ่นให้มุ่งไปสู่ภาพการณ์อันพึงประสงค์ได้อย่างเท่าทันกับการเปลี่ยนแปลง โดยสามารถจัดสรรทรัพยากรที่มีอยู่อย่างจำกัดได้อย่างมีประสิทธิภาพ การจัดทำแผนยุทธศาสตร์การพัฒนาจึงเป็นการกำหนดทิศทางการพัฒนาขององค์กรปกครองส่วนท้องถิ่น ที่ต้องกำหนดถึงสภาพการณ์ที่ต้องการจะบรรลุและแนวทางในการที่จะทำให้บรรลุถึงสภาพการณ์นั้น

การจัดทำแผนยุทธศาสตร์การพัฒนาขององค์การบริหารส่วนตำบลเขาโรตั้งอยู่บนพื้นฐานของการรวบรวมและการวิเคราะห์ข้อมูลอย่างรอบด้านและเป็นระบบ ทั้งนี้เพื่อให้ได้แผนยุทธศาสตร์การพัฒนาที่สามารถนำไปสู่การแก้ไขปัญหาและสนองตอบต่อความต้องการของประชาชนในท้องถิ่นได้อย่างแท้จริง

**๑.2 วัตถุประสงค์ของการจัดทำแผนยุทธศาสตร์การพัฒนา**

การจัดทำแผนยุทธศาสตร์การพัฒนาขององค์การบริหารส่วนตำบล มีวัตถุประสงค์ ดังนี้

(๑) เพื่อกำหนดสภาพการพัฒนาที่พึงประสงค์หรือเป้าหมายการพัฒนาขององค์การบริหารส่วนตำบล ตามความต้องการของประชาชน

(๒) เพื่อกำหนดแผนงาน โครงการและกิจกรรมการพัฒนาและแก้ไขปัญหาความเดือดร้อนของประชาชนและเพื่อนำไปสู่การบรรลุเป้าหมายการพัฒนา

(๓) เพื่อใช้เป็นแนวทางในการจัดสรรทรัพยากรและงบประมาณขององค์การบริหารส่วนตำบลได้อย่างทั่วถึง เป็นธรรม และเป็นไปตามลำดับความจำเป็นเร่งด่วน

(๔) เพื่อใช้เป็นเครื่องมือในการประสานการปฏิบัติการพัฒนากับหน่วยงานอื่นๆในพื้นที่

(๕) เพื่อใช้เป็นกรอบในการจัดทำแผนพัฒนาสามปี และแผนการดำเนินงานขององค์การบริหารส่วนตำบล

**๑.3 ขั้นตอนการจัดทำแผนยุทธศาสตร์การพัฒนา**

**ขั้นตอนที่ ๑ การเตรียมการจัดทำแผนยุทธศาสตร์การพัฒนา**

งานโยบายและแผน สำนักปลัดอบต. องค์การบริหารส่วนตำบลเขาโร ซึ่งมีหน้าที่รับผิดชอบในการจัดทำแผนพัฒนาท้องถิ่นได้ชี้แจงวัตถุประสงค์ ความสำคัญ แนวทาง และขั้นตอนในการจัดทำแผนยุทธศาสตร์การพัฒนาท้องถิ่นให้ผู้บริหารทราบและคณะกรรมการพัฒนาท้องถิ่นจัดประชุมประชาคมท้องถิ่น ส่วนราชการและรัฐวิสาหกิจที่เกี่ยวข้อง เพื่อแจ้งแนวทางการพัฒนาท้องถิ่น รับทราบปัญหา ความต้องการ ประเด็นที่เกี่ยวข้อง ตลอดจนความช่วยเหลือทางวิชาการ ข้อมูลพื้นฐานในการพัฒนาจากหน่วยงานต่างๆ และข้อมูลจากแผนชุมชนมาพิจารณาประกอบ

 **๑.๑ การรวบรวมข้อมูลและปัญหาสำคัญ**

(๑) การเก็บรวบรวมข้อมูล ในการจัดทำยุทธศาสตร์การพัฒนาขององค์การบริหารส่วนตำบลเขาโรได้มีการรวบรวมและจัดทำฐานข้อมูล ได้แก่ข้อมูลเบื้องต้นในด้านการเมือง การปกครอง เศรษฐกิจ สังคม ฯลฯ โดยข้อมูลได้แสดงแนวโน้มที่เปลี่ยนแปลงไป แสดงค่าเฉลี่ยร้อยละ และการวิเคราะห์ข้อมูล ตลอดจนการให้ความเห็น ซึ่งข้อมูลที่จัดทำได้แก่ข้อมูลประชากร อาชีพและรายได้ สุขภาพ การศึกษา ทรัพยากร การคมนาคมขนส่ง การพาณิชย์ การลงทุน อุตสาหกรรม และข้อมูลงบประมาณ เป็นต้น

(๒) การรวบรวมปัญหาสำคัญ องค์การบริหารส่วนตำบลเขาโรนำข้อมูลที่ได้จากการทำประชาคมและข้อมูลทุติยภูมิที่ผ่านการวิเคราะห์และจัดเก็บอย่างเป็นระบบขององค์กรเจ้าของข้อมูล เพื่อนำมาวิเคราะห์และเลือกปัญหาที่เหมาะสมเพื่อนำมากำหนดยุทธศาสตร์ในการตอบสนองปัญหา ความต้องการของสาธารณชนนอกจากนี้ยังได้นำข้อมูลจากแผนพัฒนาของท้องถิ่นอื่น และแผนแม่บทชุมชนมาประกอบการพิจาณาด้วยแล้ว

 **๑.๒ การวิเคราะห์ศักยภาพเพื่อประเมินสถานภาพการพัฒนาของท้องถิ่นในปัจจุบัน**

เป็นการประเมินโดยวิเคราะห์ถึงโอกาส และภาวะคุกคามหรือข้อจำกัด อันเป็นสภาวะแวดล้อมภายนอกที่มีผลต่อการพัฒนาด้านต่าง ๆ ของท้องถิ่น รวมทั้งการวิเคราะห์จุดอ่อน จุดแข็งของท้องถิ่น อันเป็นสภาวะแวดล้อมภายในองค์การบริหารส่วนตำบลเขาโรซึ่งทั้งหมดเป็นการประเมินสถานภาพของท้องถิ่นในปัจจุบันสำหรับใช้เป็นประโยชน์ในการกำหนดทิศทางการดำเนินงานในอนาคต โดยใช้เทคนิค SWOT Analysis การพิจารณาถึงปัจจัยภายใน ได้แก่ จุดแข็ง (Strength – S) จุดอ่อน (Weak – W) และปัจจัยภายนอก ได้แก่ โอกาส (Opportunity – O) และอุปสรรค (Threat – T)

**๑.๓ การกำหนดวิสัยทัศน์และภารกิจหลักการพัฒนาท้องถิ่น**

**วิสัยทัศน์ (Vision)** เป็นถ้อยแถลงที่ระบุถึงสภาพการณ์ในอุดมคติ เป็นจุดหมายที่ต้องการให้เกิดขึ้นในอนาคต ต้องการให้องค์กรพัฒนาหรือเป็นไปในทิศทางใด โดยการประเมินสภาพที่เป็นอยู่ในปัจจุบัน ผลการพัฒนาที่ผ่านมาในอดีต และความต้องการของทุกฝ่ายในท้องถิ่นให้บรรลุถึงความต้องการในอนาคต

**ภารกิจหลัก** เป็นถ้อยแถลงที่แสดงถึงลักษณะหรือขอบข่ายในการดำเนินงานขององค์การบริหารส่วนตำบลเขาโร เกี่ยวกับลักษณะการบริหารและการจัดบริการสาธารณะ รวมทั้งแนวคิดและภาพลักษณ์ที่ต้องการนำเสนอ ปณิธานหรือปรัชญาในการดำเนินงานของอบต. เป็นขอบเขตของบทบาทหน้าที่หลักหรือขอบเขตของกิจกรรมที่มุ่งเน้นเป็นพิเศษที่จะต้องดำเนินการเพื่อให้บรรลุวิสัยทัศน์ที่กำหนดไว้

การกำหนดภารกิจมีแนวทางการดำเนินการแยกเป็น ๒ ระดับ คือ

 ๑) ภารกิจตามกฎหมาย ระเบียบ ข้อบังคับ ที่กำหนดอำนาจหน้าที่ขององค์การบริหารส่วนตำบล

 ๒) พันธกิจหลักที่องค์การบริหารส่วนตำบลเขาโร มุ่งมั่นที่จะดำเนินการเพื่อให้บรรลุถึงวิสัยทัศน์ที่กำหนดไว้การกำหนดพันธกิจหลักมีลักษณะที่สอดคล้องกับนโยบาย กฎหมาย และระเบียบและไม่ขัดแย้ง ต่อบทบาทและความรับผิดชอบในอำนาจหน้าที่ตามกฎหมาย

**๑.๔ การกำหนดจุดมุ่งหมายเพื่อการพัฒนาที่ยั่งยืน**

**จุดมุ่งหมายเพื่อการวางแผนพัฒนาที่ยั่งยืน หมายถึง** ขอบเขตหรือประเภทของกิจกรรม ที่ควรค่าแก่การดำเนินงานทั้งในด้านเศรษฐกิจ สังคม และวัฒนธรรม สิ่งแวดล้อมขององค์การบริหารส่วนตำบลที่ก่อให้เกิดการพัฒนาที่ยั่งยืนและสอดคล้องกับวิสัยทัศน์และพันธกิจหลักและมีความเป็นไปได้ในทางปฏิบัติ

**๑.๕ การกำหนดเป้าหมายการพัฒนาท้องถิ่น**

เป็นการกำหนดปริมาณหรือจำนวนสิ่งที่ต้องการให้บรรลุผลสำเร็จที่ต้องการในแต่ละจุดมุ่งหมายเพื่อการพัฒนาหรือแนวทางการพัฒนา ภายในเวลาที่กำหนด โดยสามารถกำหนดตัวชี้วัดผลสำเร็จในเชิงยุทธศาสตร์ไว้ด้วยเพื่อใช้ในกระบวนการติดตามและประเมินผลความสำเร็จของแผนพัฒนา

**๑.๖ การกำหนดตัวชี้วัดผลการดำเนินงานหลัก**

ตัวชี้วัดผลการดำเนินงานหลัก หรือ KPI (Key Performance Indicator) เป็นการวัดความก้าวหน้าของการบรรลุปัจจัยหลักแห่งความสำเร็จ หรือผลสัมฤทธิ์ขององค์กร โดยเทียบผลการปฏิบัติงานกับเป้าหมายที่กำหนดไว้

**๑.๗ การกำหนดยุทธศาสตร์การพัฒนาและแนวทางพัฒนา**

เมื่อได้ดำเนินการกำหนดวิสัยทัศน์ พันธกิจหลัก วัตถุประสงค์ และยุทธศาสตร์การพัฒนา โดยอาศัยพื้นฐานการวิเคราะห์ SWOT แล้วจึงได้กำหนดแนวทางการพัฒนาขององค์การบริหารส่วนตำบลเขาโรซึ่งยุทธศาสตร์การพัฒนาท้องถิ่น คือแนวคิดหรือวิธีการที่แยบคายอันบ่งบอกถึงลักษณะ การเคลื่อนตัวขององค์กรว่าจะก้าวไปสู่เป้าหมายที่ต้องการในอนาคตอย่างไร ยุทธศาสตร์การพัฒนาจึงเป็นกรอบชี้นำหรือหัวกระบวนของชุดแผนงาน ซึ่งกำหนดวิธีการ หรือขั้นตอนที่ปฏิบัติ เพื่อให้บรรลุวัตถุประสงค์ที่วางไว้

 **ขั้นตอนที่ ๒ การจัดทำร่างแผนยุทธศาสตร์การพัฒนา**

 คณะกรรมการสนับสนุนการจัดทำแผนพัฒนาท้องถิ่น รวบรวมแนวทางและข้อมูลนำมาจัดทำร่างแผนยุทธศาสตร์การพัฒนาตามแนวทางที่คณะกรรมการพัฒนาท้องถิ่นกำหนด โดยมีเค้าโครงแผนยุทธศาสตร์การพัฒนา ดังนี้

 บทที่ ๑ บทนำ

 บทที่ ๒ สภาพทั่วไปและข้อมูลพื้นฐานขององค์กรปกครองส่วนท้องถิ่น

 บทที่ 3 แผนยุทธศาสตร์ขององค์กรปกครองส่วนท้องถิ่น พ.ศ.25๖0 – 2564

 บทที่ 4 รายละเอียดแผนยุทธศาสตร์การพัฒนาขององค์กรปกครองส่วนท้องถิ่น พ.ศ.2560 –2564

 บทที่ ๕ การติดตามและประเมินผลแผนยุทธศาสตร์

 **ขั้นตอนที่ ๓ การพิจารณาร่างแผนยุทธศาสตร์การพัฒนา**

 คณะกรรมการสนับสนุนการจัดทำแผนพัฒนาองค์การบริหารส่วนตำบลเสนอร่างแผนยุทธศาสตร์การพัฒนาต่อคณะกรรมการพัฒนาองค์การบริหารส่วนตำบลเพื่อพิจารณา และปรับปรุงแก้ไขให้สมบูรณ์ หากมีข้อบกพร่อง ก่อนนำเสนอผู้บริหารท้องถิ่น

 **ขั้นตอนที่ ๔ การอนุมัติและประกาศใช้แผนยุทธศาสตร์การพัฒนา**

 เมื่อคณะกรรมการพัฒนาท้องถิ่นพิจารณาร่างแผนยุทธศาสตร์การพัฒนาเสนอเสร็จเรียบร้อยแล้ว เสนอต่อผู้บริหารท้องถิ่น เพื่อให้ผู้บริหารท้องถิ่นเสนอต่อสภาท้องถิ่น พิจารณาให้ความเห็นชอบ และส่งคืนให้ผู้บริหารท้องถิ่นพิจารณาอนุมัติ และประกาศใช้และแจ้งให้สภาท้องถิ่น คณะกรรมการบริหารงานจังหวัดแบบบูรณาการ องค์การบริหารส่วนจังหวัด อำเภอ หน่วยงานที่เกี่ยวข้องและประกาศให้ประชาชนทราบต่อไป

แผนผังขั้นตอนการจัดทำแผนยุทธศาสตร์การพัฒนา

ประชุมประชาคม ส่วนราชการต่างๆเพื่อรับทราบข้อมูล ปัญหา

ความต้องการนำมากำหนดแนวทางการจัดทำแผนยุทธศาสตร์

คณะกรรมการพัฒนาท้องถิ่น

คณะกรรมการสนับสนุนการจัดทำแผนพัฒนาท้องถิ่น

รวบรวมแนวทาง วิเคราะห์ข้อมูล เพื่อจัดทำร่างแผนฯ

เสนอร่างแผนยุทธศาสตร์การพัฒนา

คณะกรรมการพัฒนาท้องถิ่น

คณะกรรมการพัฒนาท้องถิ่น

เสนอร่างแผนยุทธศาสตร์ฯ ต่อผู้บริหารท้องถิ่น

ผู้บริหารท้องถิ่น

เสนอร่างแผนยุทธศาสตร์ฯ ต่อสภาท้องถิ่น

พิจารณาให้ความเห็นชอบร่างแผนยุทธศาสตร์การพัฒนา

สภาท้องถิ่น

พิจารณาอนุมัติร่างแผนยุทธศาสตร์การพัฒนา

ผู้บริหารท้องถิ่น

ประกาศใช้แผนยุทธศาสตร์การพัฒนา

**๑.4 ประโยชน์ของการจัดทำแผนยุทธศาสตร์การพัฒนา**

 แผนยุทธศาสตร์การพัฒนาเป็นเครื่องมือที่กำหนดแนวทางหรือวิธีการดำเนินงานเพื่อช่วยให้ท้องถิ่นสามารถนำไปใช้เป็นแนวทางในการปฏิบัติงานตามที่ได้วางแผนไว้ให้สามารถบรรลุตามเป้าหมายได้อย่างมีประสิทธิภาพทั้งด้านงบประมาณและการจัดสรรทรัพยากร เพื่อให้เกิดความเป็นธรรม ครอบคลุมทั้งตำบล และเกิดประโยชน์สูงสุดแก่ประชาชน